**„HOSTIS” IDEGENFORGALMI ÉS NEMZETKÖZI, GAZDASÁGI SZAKKÉPZÉSI KÖZALAPÍTVÁNY**

**egységes szerkezetbe foglalt**

**ALAPÍTÓ OKIRATA**

1. *Budapest Főváros Önkormányzata* (***1052*** Budapest, Városház u. 9-11.) közérdekű célra, magas színvonalú idegenforgalmi, idegen nyelvi képzés, nemzetközi, gazdasági kapcsolatok és vállalkozások szakember igényének megfelelő középfokú képzés, valamint át-, tovább- és felsőfokú képzés biztosítására, jogi személyként működő nyílt „Közalapítványt” hoz létre.
2. ***A Közalapítvány*** neve**:** „HOSTIS” Idegenforgalmi és Nemzetközi Gazdasági Szakképzési Közalapítvány
	1. A Közalapítvány jogállása: Közhasznú szervezet
3. A Közalapítvány székhelye: 1039 Budapest, Szent János u. 16.
4. Az Alapítvány számlaszáma: 10200964-20217583-00000000
	1. A Közalapítvány bírósági nyilvántartásba vételi száma: 715
	2. A Közalapítvány statisztikai számjele: 19662666-9499-561-01
5. A Közalapítvány célja:
	1. olyan szakemberképzési bázisiskola, és egyéb létesítmények működtetése és fejlesztése, amelyben a szállodai szakmák, az idegenforgalommal, vállalkozásokkal és a nemzetközi gazdasággal kapcsolatos szakmákban középiskolai képzést, át- és továbbképzést folytat. További cél Európa más országaiban kipróbált és bevezetett oktatási metodika és tananyag adaptálása, vizsgarendszerének átvétele;
	2. a Közalapítványba belépő szervezetek számára munkaerő képzése, továbbképzése;
	3. a Közalapítvány közvetlen politikai tevékenységet nem folytat**,** pártoktól független, azoktól támogatást nem kaphat és nem fogadhat el, országgyűlési képviselőjelöltet nem állíthat és nem támogathat. A Közalapítvány továbbá pártoknak sem közvetlenül, sem közvetett módon semmilyen támogatást nem nyújthat.
	4. A Közalapítvány céljaival összefüggésben, annak megvalósítása érdekében az alábbi közhasznú tevékenységeket folytatja:

nevelés és oktatás, képességfejlesztés, ismeretterjesztés

A célok megvalósítása érdekében fenti közhasznú tevékenységeket a Közalapítvány a következő a nemzeti köznevelésről szóló 2011. évi CXC. törvény (a továbbiakban: Nkt.) 4. § 1 pont g), h) i) és n) pontja szerinti - az Nkt. 74. § (1) bekezdésében előírt - közfeladatokhoz kapcsolódóanlátja el:

- Általános középfokú oktatás

- Szakmai középfokú oktatás

- Felnőtt- és egyéb oktatás

- Máshova nem sorolt egyéb közösségi, társadalmi tevékenység (Főtevékenység)

1. A Közalapítvány vagyona és gazdálkodása:
2. A Közalapítvány a jelen okiratban meghatározott célok megvalósítása érdekében önállóan gazdálkodik.
3. A Közalapítvány induló vagyona: a 60074 hrsz. alatt felvett, természetben Budapest, III. ker. Szent János (Zenta) u. 5. valamint a 60065/1 hrsz. és 60064/2 hrsz. alatt felvett, természetben Budapest, III. ker. és Szent János (Zenta) u. 16. szám alatti ingatlanvagyon, továbbá 7,059 millió forint.

Az alapító feltétlen és visszavonhatatlan hozzájárulását adja, hogy a Közalapítvány tulajdonjoga a 60064/2 hrsz-ú, természetben Budapest III. ker. és Szent János u. 16. szám alatti ingatlanra 1/1 tulajdoni arányban bejegyzésre kerüljön a Fővárosi Kerületek Földhivatalánál.

1. A Közalapítvány befogadja a Fővárosi Bíróság 24.P.20338/2009/5. számú ítéletével megszűntetett Tótfalusi Kis Miklós Nyomdászképzésért Közalapítvány megmaradó 2.559.000 Ft, azaz kettőmillió-ötszázötvenkilencezer forint vagyonát, mely így a Közalapítvány vagyonát képezi. A Közalapítvány induló vagyona 7,059 millió forintra módosul.
2. A Közalapítvány mindenkori vagyona:
	1. a VI. 2. pontjában meghatározott ingatlan vagyon, amelyet a Közalapítvány nem idegeníthet el,
	2. Budapest Főváros mindenkori Költségvetési rendeletében meghatározott támogatási összeg,
	3. a Közalapítványhoz csatlakozók pénzbeli (mind devizában, mind forintban), illetve pénzben értékelhető vagyoni hozzájárulása,
	4. a fenti összegek kamatai, az ezen összegekből beszerzett értékpapírok hozadéka, valamint a Közalapítvány egyéb vállalkozásaiból származó eredmény. A Közalapítvány gazdasági-vállalkozási tevékenységet csak közhasznú céljainak megvalósítása érdekében, azokat nem veszélyeztetve végez és gazdálkodása során elért eredményét nem osztja fel, azt a jelen okiratában meghatározott közhasznútevékenységére fordítja.
3. A Közalapítvány nyílt**,** ahhoz magyar és külföldi természetes és jogi személyek, jogi személynek nem minősülő társulások bármikor csatlakozhatnak, ha a Közalapítvány célkitűzéseivel egyetértenek, értékelhető vagyoni hozzájárulást nyújtanak és az Alapító Okiratot vagy annak másolatát (kivonatát) mindezek jeléül aláírták.
4. A Közalapítványt anyagi hozzájárulással, egyszeri vagy ismétlődő, járadékszerű pénzadománnyal támogatni lehet.
5. A Közalapítványhoz csatlakozni lehet anyagi, illetve anyagi értékű támogatás teljesítésének vállalásával.

A Közalapítványhoz való csatlakozás szándékát a felajánlott összeg, vagy a hozzájárulás megjelölésével a Kuratóriumnál írásban kell bejelenteni.

1. A Közalapítvány pénzvagyonát a közalapítványi célra történő felhasználásáig pénzintézetnél kell elhelyezni, vagy a Kuratórium döntése alapján más törvényes, értékállandóságot biztosító befektetésben kell tartani.
2. A Közalapítvány ***ügyvezető*** szervének működési költségét a Közalapítvány vagyonából kell fedezni.
3. A Közalapítvány képviselete, vagyonának kezelése:
4. A Közalapítvány ***ügyvezető*** szerve a Kuratórium, amely 6 tagból áll. A Kuratórium ***tagjai a Közalapítvány vezető tisztségviselői.***  ***A Kuratórium*** tagjait az alapító kéri fel határozatlan időre. Az alapítóval érdekeltségi viszonyban álló személyek a Kuratóriumban csak kisebbségben lehetnek. A kuratóriumi tagot az alapító jelöli ki a Kuratórium javaslata figyelembevételével.

A Kuratórium elnöke: Murányi István (an: Vida Lilla) 1141 Bp. Álmos vezér park 17.

 A Kuratórium tagjai:

 Dr. Nagy Endre (an: Kiss Margit) 1121 Bp. Mártonhegyi út 9.

 Ifjú György (an: Faisztl Sida) 1025 Bp. Csalán u. 39/a. B/7.

|  |  |
| --- | --- |
|  | Dr. Prekker Judit (an: Rajkovics Piroska) 2084 Pilisszent-iván, Lenvirág u. 3.Sárik Zoltán (an: Fábián Terézia) 2161 Csomád, Napsugár u. 9**.*****Tóth Andrea (an: Kovács Margit) 1141 Budapest, Kalocsai utca 69*.** |

A Közalapítvány Kuratóriuma a Közalapítvány működéséről köteles az alapítónak évente mérlegkészítéskor beszámolni, és gazdálkodásának legfontosabb adatait az elfogadást követő 30 napon belül az alapító hivatalos lapjában nyilvánosságra hozni.

2.) A Kuratórium tagjaira vonatkozó összeférhetetlenségi szabályok:

1. ***A Kuratórium tagjai természetes személyek lehetnek. A Kuratórium tagja az a nagykorú személy lehet, akinek cselekvőképességét a tevékenysége ellátásához szükséges körben nem korlátozták. A vezető tisztségviselő ügyvezetési feladatait személyesen köteles ellátni.***
2. ***Az alapítvány kedvezményezettje és annak közeli hozzátartozója nem lehet a Kuratórium tagja.***
3. ***Nem lehet vezető tisztségviselő az, akit bűncselekmény elkövetése miatt jogerősen szabadságvesztés büntetésre ítéltek, amíg a büntetett előélethez fűződő hátrányos következmények alól nem mentesült.***
4. ***Nem lehet vezető tisztségviselő az, akit e foglalkozástól jogerősen eltiltottak. Akit valamely foglalkozástól jogerős bírói ítélettel eltiltottak, az eltiltás hatálya alatt az ítéletben megjelölt tevékenységet folytató jogi személy vezető tisztségviselője nem lehet. Az eltiltást kimondó határozatban megszabott időtartamig nem lehet vezető tisztségviselő az, akit eltiltottak a vezető tisztségviselői tevékenységtől.***
5. A közhasznú szervezet megszűntét követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

***ea****)* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

***eb****)* amellyel szemben az állami adó- és vámhatóság jelentős összegű adóhiányt tárt fel,

***ec****)* amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

***ed)***amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

1. A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.
2. A Kuratórium határozat hozatalában nem vehet részt az a személy, aki, vagy akinek közeli hozzátartozója (***Ptk. 8:1. § (1) bekezdés 1. pont***) a határozat alapján

ga) kötelezettség, vagy felelősség alól mentesül, vagy

gb) bármilyen más előnyben részesül, illetve a megkötendő jogügyletben egyébként érdekelt. Nem minősül előnynek a Közalapítvány cél szerinti juttatásai keretében a bárki által, megkötés nélkül igénybe vehető nem pénzbeli szolgáltatás.

3.) ***A vezető tisztségviselői megbízatás megszűnik:***

1. ***visszahívással;***
2. ***lemondással;***
3. ***a vezető tisztségviselő halálával vagy jogutód nélküli megszűnésével;***
4. ***a vezető tisztségviselő cselekvőképességének a tevékenysége ellátásához szükséges körben történő korlátozásával;***
5. ***a vezető tisztségviselővel szembeni kizáró vagy összeférhetetlenségi ok bekövetkeztével.***

***A vezető tisztségviselő megbízatásáról a Közalapítványhoz címzett, a Közalapítvány másik vezető tisztségviselőjéhez vagy Kuratóriumhoz intézett nyilatkozattal bármikor lemondhat.***

***Ha a Közalapítvány ezt megkívánja, a lemondás az új vezető tisztségviselő kijelölésével vagy megválasztásával, ennek hiányában legkésőbb a bejelentéstől számított hatvanadik napon válik hatályossá.***

4.) A Kuratórium működésének rendjét maga határozza meg. A Kuratórium a Közalapítvány bírósági nyilvántartásba vételét követő 90 napon belül elkészíti Szervezeti és Működési Szabályzatát.

5.) A Kuratórium működésének főbb alapelveit ***az Alapító*** az alábbiakban határozza meg:

1. gazdálkodik a Közalapítvány vagyonával, intézi annak pénzügyeit, dönt a szervezet éves beszámolójának elfogadásáról,
2. gyakorolja a Xántus János Két Tanítási Nyelvű, Gyakorló Gimnázium és Idegenforgalmi Szakközépiskola, Szakiskola és Szakképző Iskola (a továbbiakban: Iskola) fenntartásával, fejlesztésével kapcsolatos jogokat és hatásköröket,
3. ***kinevezi az Iskola vezetőjét*,**
4. dönt újabb intézmények létrehozásáról,
5. dönt alapítványi pénzeszközök vállalkozásba adásáról, vállalkozások szervezéséről,
6. határoz a Közalapítványhoz csatlakozás, a felajánlott pénz és egyéb eszközök elfogadásáról,
7. elkészíti és elfogadja az éves beszámoló jóváhagyásával, elfogadásával egyidejűleg a Közalapítvány közhasznúsági jelentését,
8. elkészíti a Közalapítvány Szervezeti és Működési Szabályzatát (SzMSz) –– és azt jóváhagyásra az alapító elé terjeszti,
9. ***figyelembe véve a Közalapítvány pénzügyi helyzetét megállapítja a vezető tisztségviselők díjazását.***

6.) A Közalapítvány beszámolója tartalmazza**:**

* a mérleget;
* az eredménykimutatást;
* a kiegészítő mellékletet, melyben be kell mutatni a támogatási program keretében végleges jelleggel felhasznált összegeket támogatásonként, illetve a Közalapítvány által az üzleti évben végzett főbb tevékenységeket és programokat;
* önkormányzatok társulásától, az egészségbiztosítási önkormányzattól és mindezek szerveitől kapott támogatás mértékét;
* a Közalapítvány vezető tisztségviselőinek nyújtott támogatás értékét, illetve összegét;
* a közhasznúsági mellékletet, mely tartalmazza
	+ ***a Közalapítvány által végzett*** közhasznú ***tevékenységeket, ezen tevékenységek*** fő célcsoportjait és eredményeit; valamint a közhasznúsági jogállás megállapításához szükséges adatokat, mutatókat;
	+ a közhasznú cél szerinti juttatások kimutatását;
	+ a Közalapítvány vezető tisztségviselőinek nyújtott ***juttatás*** értékét, illetve összegét és a juttatásba részesülő vezetők felsorolását.

A Közalapítvány éves beszámolójába bárki betekinthet, valamint abból saját költségére másolatot készíthet.

7. A Kuratórium működése:

A Kuratórium évente legalább két alkalommal ülésezik. Ülését – amennyiben a Kuratórium azt ki nem zárja – nyilvánosak.

A Kuratórium üléseinek állandó tanácskozási jogú tagjai az Iskola ***igazgatója*** és a felügyelő szerv tagjai, valamint minden olyan személy, akit a Kuratórium üléseire szakértőként tanácskozási joggal meghívnak, továbbá meghívottként részt vehetnek azok a felajánlók, akik jelenlétéről, illetve meghívásáról a Kuratórium egyszerű szótöbbséggel határoz.

A Kuratórium üléseit az elnök hívja össze írásban, a napirend feltüntetésével az ülést megelőző 8 napon belül. Az ülés napirendjét az elnök javaslata alapján a Kuratórium fogadja el, egyszerű szótöbbséggel. Az ülésekről jegyzőkönyvet és a Kuratórium határozatairól nyilvántartást kell készíteni, melyekben részletesen rögzíteni kell a hozott határozatokat, a döntést támogatók és ellenzők számarányát (ha lehetséges, személyét). Rendkívüli kuratóriumi ülést kell összehívni, ha a Kuratórium elnöke úgy dönt, illetve az alapító kezdeményezésére, valamint ha a kuratóriumi tagok 2/3-a írásban kéri, ha a felügyelő szerv az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény. 41. § (3) bek. alapján kezdeményezi.

A Kuratórium ülése akkor határozatképes, ha a tagok 2/3-a jelen van.

A Kuratórium határozatképtelensége esetén az ülést 15 napon belül, az adott kérdésben ismételten össze kell hívni.

A Kuratórium üléséről készített jegyzőkönyvet a Kuratórium tagjainak a kuratóriumi ülést követő 15 napon belül meg kell küldeni. Az ülésről jegyzőkönyv-másolatot kell kapni az iskola igazgatójának, valamint a tanácskozási joggal meghívott, ill. résztvevő egyéb személyeknek is, és a jegyzőkönyvet, illetve a zárt ülésen hozott határozatok kivonatát a Közalapítvány hirdetőtábláján közzé kell tenni.

A Közalapítvány működésével kapcsolatban keletkezett iratok, dokumentumok – a személyes adatok védelmére vonatkozó rendelkezések betartása mellett – nyilvánosak, abba – a Kuratórium elnökével történt előzetes egyeztetés alapján – bárki betekinthet.

A Közalapítvány tevékenységének, működésének és gazdálkodásának legfontosabb adatait – különösen a pályázatokat és azok eredményeit, valamint a beszámolót – hirdetőtábláján, valamint a Fővárosi Közlöny útján köteles nyilvánosságra hozni. A közzétételről a Kuratórium elnöke gondoskodik.

Ha a Kuratórium elnöke akadályoztatva van, az ülést az elnök által felkért kuratóriumi tag vezeti.

8.) A Kuratórium döntését általában egyszerű többségi szavazattal hozza meg, míg az 5/a., d., g. h. ***és i.*** pontok esetében minősített (2/3-os) szótöbbséggel határoz.

9.) A Közalapítvány nemzetközi alapítványként működik és mindent elkövet, hogy az Közalapítvány céljainak hirdetésével széleskörűen bevonja a nemzetközi adományozókat is.

10.) A Közalapítványt a Kuratórium elnöke önállóan képviseli, a távollétében pedig a Kuratórium két tagja együttesen képviseli. A bankszámla feletti rendelkezéshez minden esetben két képviseleti joggal rendelkező személy szükséges.

A Közalapítvány képviselői:

Kuratórium elnöke: Murányi István 1141 Budapest, Álmos vezér park 17.

Kuratórium tagja: Dr. Prekker Judit 2084 Pilisszentiván, Lenvirág u. 3.

Kuratórium tagja: Dr. Nagy Endre 1121 Budapest, Mártonhegyi út 9.

A képviseletre vonatkozó részletes szabályokat a közalapítványi SzMSz-ben kell szabályozni. A Közalapítvány nevében kötelezettségvállalást tartalmazó jognyilatkozatot csak a Közalapítvány képviselői tehetnek az SzMSz-ben meghatározott módon.

11.) A Kuratórium ülésén az őket érintő kérdések megvitatásánál és erről való döntésnél az Iskola igazgatója, valamint minden intézmény és vállalkozás vezetője tanácskozási joggal részt vesz. Az igazgatók szakmai, gazdálkodási és munkajogi kérdésekben önálló hatáskörrel rendelkeznek. Munkájukról a Kuratóriumnak beszámolási kötelezettséggel tartoznak.

1. A Kuratórium felügyelő szerve:
2. A Közalapítvány gazdálkodásának törvényességét és célszerűségét az alapító által felkért 3 főből álló felügyelő szerv vizsgálja. A felügyelő szerv elnökét és tagjait az alapító bízza meg. A felügyelő szerv tagjainak megbízatása határozatlan időre szól. A felügyelő szerv a Kuratórium éves beszámolóját megelőzően megvizsgálja a Közalapítvány vagyonkezelő tevékenységét, és megállapításairól az alapítót tájékoztatja. Ennek megfelelően a felügyelő szerv évente legalább egyszer ülésezik.

A Kuratórium felügyelő szervének tagjai:

Antalóczy Györgyné (an: Felhősi Katalin) 1142 Budapest, Kriván u. 8. - elnök

Doba László (an: Garzuly Ilona) 2016 Leányfalu Árvácska utca 29.

Viszkok Mihály (Nyíri Katalin) 1183 Budapest, Földváry u. 10.

1. A felügyelő szerv ügyrendjét maga állapítja meg és tagjai tanácskozási joggal részt vesznek a Kuratórium ülésein.
2. A felügyelő szerv ellenőrzi a Közalapítvány működést és gazdálkodását. Ennek során a vezető tisztségviselőktől jelentést, a szervezet munkavállalóitól pedig tájékoztatást, vagy felvilágosítást kérhet, továbbá a Közalapítvány könyveibe és irataiba betekinthet, azokat megvizsgálhatja.

A felügyelő szerv köteles az intézkedésre jogosult vezető szervet (Kuratórium) tájékoztatni és annak összehívását kezdeményezni, ha arról szerez tudomást, hogy a Közalapítvány működése során olyan jogszabálysértés, vagy a Közalapítvány érdekeit egyébként súlyosan sértő esemény (mulasztás) történt, amelynek megszüntetése, vagy következményeinek elhárítása, illetve enyhítése a Kuratórium döntését teszi szükségessé. Továbbá akkor, ha a vezető tisztségviselők felelősségét megalapozó tény merült fel.

A Kuratóriumot a felügyelő szerv indítványára – annak megtételétől számított 30 napon belül – össze kell hívni. E határidő eredménytelen eltelte esetén a Kuratórium összehívására a felügyelő szerv is jogosult.

Nem lehet a felügyelő szerv elnöke vagy tagja az a személy, aki

a) a Kuratórium elnöke, vagy tagja,

b) a Közalapítvánnyal a megbízatásán kívül más tevékenység kifejtésére irányuló munkaviszonyban, vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a Közalapítvány cél szerinti juttatásából részesül – kivéve a bárki által megkötés nélkül igénybe vehető nem pénzbeli szolgáltatásokat

d) az a-c pontban megjelölt személyek hozzátartozója.

Ha a Kuratórium a törvényes működés helyreállítása érdekében szükséges intézkedést nem teszi meg, a felügyelőszerv köteles haladéktalanul értesíteni a törvényességi felügyeletet ellátó szervet.

1. A Közalapítvány időtartama és megszűnése:

A Közalapítvány határozatlan időre jön létre.

A Közalapítvány megszűnése esetén a Közalapítvány vagyona – a hitelezők kielégítése után – az alapítót illeti meg, aki köteles azt a megszűnt közalapítvány céljához hasonló célra fordítani és erről a nyilvánosságot megfelelően, tájékoztatni.

1. Záró rendelkezések:

Jelen alapító okiratban nem szabályozott kérdésekben a Polgári Törvénykönyvről szóló ***2013. évi V. törvény, az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény rendelkezései*** és egyéb hatályos jogszabályok az irányadók.

Az Alapító Okiratban a jelen módosítással hatályba lépő - szövegrészeket, ***a jelen szövegnek megfelelő típusú, félkövér és dőlt betűtípussal szedett szövegrészek*** jelentik.

**Igazolom, hogy az Alapító Okirat egységes szerkezetbe foglalt szövege megfelel az alapító okirat módosítások alapján hatályos tartalmának.**

Budapest, 2015.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tarlós István főpolgármester megbízásából

Szalay-Bobrovniczky Alexandra

Főpolgármester-helyettes

Budapest Főváros Önkormányzata,

mint alapító képviseletében

Láttam:

Budapest, 2015. hó nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Sárádi Kálmánné dr.

 főjegyző

Pénzügyi ellenjegyzést végeztem:

Budapest, 2015. hó nap

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Verő Tibor

 pénzügyi főosztályvezető

Jelen Alapító Okirat módosítás a Fővárosi Közgyűlés …………… ………számú határozata által elfogadott szöveggel megegyező.

A jelen Alapító Okirat módosítást

készítette és ellenjegyezte Budapesten,

2015. hó napján:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 dr. Hegedüs Eszter

 jogtanácsos